Uashingtoni në sezonin e ndryshimit të administratave
Sa herë që vjen një administratë e re, kryeqyteti i vendit përjeton një rilindje që ndikon tek bizneset lokale
Uashingtoni përjeton një rilindje sa herë ndërrohen administratat, në disa raste kryeqyteti i vendit kalon një “shkundje” të përgjithshme, që nga planet e punësimit për personelin e administratës federale, tek turizmi ndërkombëtar e deri tek restorantet e reja që hapen, një administratë e re ndikon tek çdo element i jetës në Uashington. Një valë e re punonjësish federalë ka ardhur gjatë javëve të fundit në Uashington dhe restorantet e pubet po i përgjigjen klientelës së re. Korrespondentja e shërbimit rus Anush Avetisyan ka përgatitur këtë reportazh: Ashok Bajaj është pronar i restorantit Oval Room – Dhoma Ovale, që ndodhet fare pranë Shtëpisë së Bardhë. Për tetë vjet ai frekuentohej shpesh nga punonjës të administratës Obama. Por deri tani vetëm zëdhënësi i Presidentit Trump ka ardhur në restorant. Pronari shpreson se gradualisht do të ketë më shumë klientë nga stafi i Shtëpisë së Bardhë: Të rinjtë demokratë që punonin në administratën Obama dhe që frekuentonin baret e koktejeve, tani janë zëvendësuar nga republikanë të zënë me punën intensive të një administrate të re dhe nuk kanë shumë kohë për argëtim. Ata ndalen për pak minuta në një bar sa për një pije, një birrë apo një vodka, tregon një banakier. Muajt e parë të një administrate janë disi si një takim i parë dashurie. thotë Bryson Lefmann që punon në një restorant pranë Kapitolit Klientët që intervistoi Zëri i Amerikës në restorantin Capitol Lounge, në shumë raste ishin në Uashington për “punë politike” disa për pak ditë, të tjerë për punë afat-gjatë. thotë një jurist nga Teksasi thotë një i ri që punon si praktikant në Kongres Vala e republikanëve do të dojë pak kohë që të ambjentohet me Uashingtonin dhe ndërkaq pronarët e restoranteve dhe bareve shpresojnë që së shpejti të fillojnë t’i shohin si klientë të rregullt në bizneset e tyre.